**Rámcová dohoda**

uzatvorená podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v súlade s § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „dohoda“)

**Čl. I**

**Účastníci dohody**

**Nájomca:**  **Všeobecná zdravotná poisťovňa, a.s.**

Sídlo: Panónska cesta 2, 851 04 Bratislava – mestská časť Petržalka

Zapísaný v Obchodnom registri Okresného súdu Bratislava I, oddiel: Sa, vložka č. 3602/B

Zastúpený: Ing. Richard Strapko, predseda predstavenstva

Ing. Ľubomír Kováčik, člen predstavenstva

Osoby oprávnené rokovať

* vo veciach dohody: Ing. Igor Chachaľák, vedúci odboru technického zabezpečenia,

[igor.chachalak@vszp.sk](mailto:igor.chachalak@vszp.sk)

* vo veciach technických: Bc. Martin Rákoczi, [martin.rakoczi@vszp.sk](mailto:martin.rakoczi@vszp.sk), 0910 864 234

IČO: 35 937 874

DIČ: 2022027040

IČ DPH: SK2022027040

Bankové spojenie: Štátna pokladnica

IBAN: SK47 8180 0000 0070 0018 2424

(ďalej len “nájomca”)

a

**Prenajímateľ:**

Sídlo:

Zapísaný v Obchodnom registri Okresného súdu .................., oddiel: ............, vložka č............

*(resp. Zapísaný v Živnostenskom registri Okresného úradu .................. pod č................)*

Zastúpený:

Osoby oprávnené rokovať

* vo veciach dohody: *(meno, priezvisko, e-mail:.............., tel. č.............)*
* vo veciach technických: *(meno, priezvisko, e- mail:................, tel. č..........)*

IČO:

DIČ:

IČ DPH:

Bankové spojenie:

IBAN:

(ďalej len “prenajímateľ”)

(nájomca a prenajímateľ spolu ďalej ako „účastníci dohody“, resp. pre účely čiastkovej zmluvy o operatívneho leasingu ako „zmluvné strany“)

uzatvárajú túto dohodu ako výsledok verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. II**

**Predmet dohody**

Na základe tejto dohody sa prenajímateľ zaväzuje poskytovať nájomcovi službu – full operatívny leasing - prenájom osobných motorových vozidiel (ďalej len „OL“ alebo služba) a nájomca sa zaväzuje takto prenajaté osobné motorové vozidlá užívať na dohodnutý účel a uhrádzať nájomné, a to na základe jednotlivých čiastkových zmlúv o operatívnom leasingu (ďalej len „čiastková zmluva“), ktoré účastníci tejto dohody uzatvoria na každý jednotlivý predmet nájmu, t.j. na každé jednotlivé prenajaté osobné motorové vozidlo.

Predmetom dohody je poskytovanie full OL s obsahom podľa čl. IV bodu 2 tejto dohody vrátane služieb, zahrňujúcich pravidelný a nepravidelný servis, poistenie a všetky zákonné poplatky spojené s užívaním motorových vozidiel, homologizovaných podľa ustanovení zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov, ktoré sú druhovo špecifikované v Prílohe č. 1 tejto dohody - Technická špecifikácia, a ktoré budú bližšie špecifikované v jednotlivých čiastkových zmluvách a príslušných preberacích protokoloch (ďalej len „predmet dohody“). Počet vozidiel a ich maximálny nájazd je uvedený v tabuľke č. 1:

Tabuľka č.1:

|  |  |  |  |  |
| --- | --- | --- | --- | --- |
| Položka | Kategória osobných vozidiel podľa ZAP SR | Maximálny počet požadovaných vozidiel | Špecifikácia | Maximálny nájazd kilometrov za 48 mesiacov |
| 1 | B - malé | 33 | Popis v prílohe č.1 | 120 000 |
| 2 | C - nižšia stredná trieda | 20 | Popis v prílohe č.1 | 120 000 |
| 3 | CD - stredná trieda | 5 | Popis v prílohe č.1 | 120 000 |
| 4 | D - vyššia stredná trieda | 4 | Popis v prílohe č.1 | 120 000 |
| 5 | Elektromobil | 4 | Popis v prílohe č.1 | 120 000 |
| 6 | H2 - MPV nižšia stredná - typ 3 | 14 | Popis v prílohe č.1 | 120 000 |

Predmetom OL môžu byť len nové vozidlá zakúpené v rámci Slovenskej republiky, pričom za nové vozidlo je považované také vozidlo, ktoré nebolo používané v prevádzke iným používateľom, rok výroby nie je skorší ako 6 mesiacov ku dňu odovzdania vozidla do prevádzky nájomcovi a údaj na tachometri neprevyšuje 500 najazdených kilometrov.

Prenajímateľ prehlasuje, že ku dňu dodania jednotlivých osobných motorových vozidiel ako predmetov nájmu bude ich výlučným vlastníkom.

Predmetom tejto dohody nie je prevod vlastníckeho práva k osobným motorových vozidlám po ukončení operatívneho leasingu ani po ukončení zmluvného vzťahu.

Nájomca sa zaväzuje uhrádzať za predmet nájmu podľa jednotlivých čiastkových zmlúv dohodnutú cenu nájmu tak, ako je dohodnuté v čl. III tejto dohody.

Nájomca má právo objednávať a ukončovať počas platnosti tejto dohody prenájom osobných motorových vozidiel a súvisiace služby na základe svojich reálnych potrieb, pričom nie je povinný odobrať od prenajímateľa plnenie v celom rozsahu podľa tejto dohody.

**Čl. III**

**Cena a platobné podmienky**

Účastníci dohody sa dohodli na cene predmetu dohody v súlade so zákonom č. 18/1996 Z. z. o cenách v znení neskorších predpisov ako na cene nájmu za užívanie osobného motorového vozidla, vrátane poskytovania technických a asistenčných služieb prenajímateľa, spojených s nájmom. Podrobný rozpis cien nájmu pre každý požadovaný typ osobného motorového vozidla je uvedený v prílohe č. 3 tejto dohody – Cenová špecifikácia ***(doplní prenajímateľ)***.

Celková cena za plnenie predmetu tejto dohody nemôže počas platnosti dohody presiahnuť sumu: Cena bez DPH .......................... eur

Sadzba DPH vo výške .....%

Výška DPH ........ eur

Cena vrátane DPH ...... eur (slovom .............................eur),

pričom celkovou cenou sa rozumie sumár všetkých peňažných plnení, ktoré budú uhradené nájomcom prenajímateľovi na základe čiastkových zmlúv a následne faktúr, vyhotovených v súlade s touto dohodou a čiastkovou zmluvou. Do celkovej ceny za plnenie predmetu dohody nebudú započítavané náklady, ktorých výšku počas doby platnosti dohody vzhľadom na ich charakter nie je možné rozumne predvídať, a to najmä náklady na spotrebované PHM, náklady na spoluúčasť pri poistnom plnení v prípade poistných udalostí, náklady spojené s opravou vozidiel v prípade vzniku škody spôsobenej osobami, uvedenými v čl. V bod 10 (natankované nesprávne palivo apod.), alebo neopraviteľnými defektami, ktoré sú vylúčené z poistného plnenia a náklady na úhradu pokút za porušenie všeobecne záväzných právnych predpisov v oblasti pravidiel premávky na pozemných komunikáciách, ktoré budú refakturované prenajímateľom nájomcovi v plnej výške. Nájomca pritom nie je povinný vyčerpať celý finančný objem uvedený v tomto ustanovení dohody.

V prípade, že dodávateľ nie je platiteľom DPH, uvedie len cenu celkom, t. j. cenu vrátane DPH a informáciu, že nie je platiteľ DPH.

DPH bude fakturovaná prenajímateľom vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny sadzby DPH sa nevyžaduje úprava formou dodatku k tejto dohode alebo čiastkovej zmluve, ale prenajímateľ bude automaticky účtovať sadzbu DPH platnú v čase poskytnutia zdaniteľného plnenia.

Cena predmetu dohody podľa tohto článku dohody je konečná a je zhodná s cenou z ponuky úspešného uchádzača, ktorého ponuku prijal nájomca ako verejný obstarávateľ v zmysle zákona o verejnom obstarávaní a zahrňuje všetky náklady prenajímateľa, spojené s plnením predmetu dohody na základe čiastkových zmlúv, s výnimkou nákladov, uvedených v bode 2 tohto článku dohody.

Nájomca sa zaväzuje uhrádzať prenajímateľovi dohodnutú cenu nájmu na základe faktúr, ktoré je prenajímateľ oprávnený vystavovať mesačne vopred v zmysle ceny a platobných podmienok v príslušných čiastkových zmluvách. Nájomné za prvý mesiac trvania nájmu vozidla, za obdobie odo dňa prevzatia vozidla do konca mesiaca, bude fakturované v pomernej výške mesačného nájomného v najbližšej mesačnej faktúre, vystavenej po mesiaci prevzatia vozidla.

Prenajímateľ je povinný vystaviť faktúru za poskytnuté plnenie mesačne vopred, najneskôr do pätnásteho dňa mesiaca,. Lehota splatnosti faktúr je 45 kalendárnych dní odo dňa ich preukázateľného doručenia nájomcovi.

Faktúra, vystavená prenajímateľom, musí byť vyhotovená v súlade s ustanoveniami príslušných všeobecne záväzných právnych predpisov, touto dohodou a čiastkovou zmluvou. V opačnom prípade je nájomca oprávnený vrátiť faktúru prenajímateľovi na opravu, pričom prestane plynúť lehota splatnosti faktúry podľa bodu 6 tohto článku dohody a nová lehota začne plynúť dňom preukázateľného doručenia opravenej faktúry nájomcovi.

Nájomca je v súlade s ustanoveniami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov povinný prijať a spracúvať zaručené elektronické faktúry.

Prenajímateľ je oprávnený navrhnúť zvýšenie nájomného, ak počas trvania čiastkovej zmluvy dôjde k podstatnej zmene okolností, za ktorých sa čiastková zmluva uzatvárala, a to najmä k legislatívnej zmene v oblasti daní a poplatkov, spojených s predmetom tejto dohody (napr. zvýšenie dane z motorových vozdiel, zmena ceny diaľničnej známky). Zvýšenie nájomného musí byť vykonané formou písomného dodatku, odsúhlaseného obidvomi zmluvnými stranami.

Zmluvné strany sa z dôvodu optimalizácie využívania vozidiel pri zmene nájazdov dohodli na zmene výšky mesačného nájomného podľa nasledovného vzorca:

Vyšší nájazd: Nové mesačné nájomné

Nižší nájazd: Nové mesačné nájomné

km – počet kilometrov, o ktorý sa zmení celkový nájazd kilometrov vozidla,

Cnadkm – cena za nadlimitný kilometer eur,

Cpodkm – cena za podlimitný kilometer eur,

ZM – počet zostávajúcich mesiacov do ukončenia prenájmu podľa čiastkovej zmluvy,

pričom prvá rekalkulácia mesačných splátok sa vykoná najskôr po prvom roku používania vozidla, kde za prvý deň používania sa považuje dátum odovzdania a prevzatia vozidla, uvedený na preberacom protokole vozidla, vyhotovenom v súlade s čl. V bod 2 tejto dohody. Každá rekalkulácia musí byť odsúhlasená nájomcom a upravená formou písomného dodatku k čiastkovej zmluve, pre prípad, že došlo k zmene režimu nájazdu vozidla z dôvodu nárazovej aktivity nájomcu a nájomca má vedomie o vrátení sa do štandardného režimu.

Nájomca sa zaväzuje uhrádzať prenajímateľovi mesačné nájomné v plnej výške bez ohľadu na skutočnosť, či došlo k skutočnému užívaniu vozidla nájomcom počas príslušného kalendárneho mesiaca, s výnimkou prípadu, kedy by nájomca nemohol vozidlo riadne využívať z dôvodov preukázateľne na strane prenajímateľa, ako aj bez ohľadu na skutočnosť, či požadoval v príslušnom mesiaci od prenajímateľa poskytnutie konkrétnych služieb podľa tejto dohody a čiastkovej zmluvy.

**Čl. IV**

**Spôsob a rozsah plnenia rámcovej dohody**

1. Plnenie predmetu tejto dohody bude realizované na základe samostatne uzatváraných čiastkových zmlúv, ktoré musia obsahovať najmä:
2. označenie zmluvných strán,
3. špecifikáciu predmetu nájmu,
4. cena nájmu v členení bez DPH, sadzba DPH a cena vrátane DPH,
5. rozpis fakturovaných rizikových položiek (údržba, pneumatiky), rozsahu služieb a tovaru, položkovite na každú položku,
6. doba platnosti čiastkovej zmluvy – doba nájmu, 48 mesiacov odo dňa nadobudnutia účinnosti čiastkovej zmluvy, resp. do doby vyčerpania finančného limitu, uvedeného v čl. III bod 2 dohody, podľa toho, ktorá zo skutočností nastane skôr,
7. zostatkovú hodnotu vozidla ku dňu ukončenia nájmu vozidla.
8. Prenajímateľ sa zaväzuje zabezpečiť pre nájomcu nasledovné služby, spojené s dodaním a užívaním osobného motorového vozidla - predmetu nájmu (ďalej „vozidlo“ alebo „predmet nájmu“) podľa príslušnej čiastkovej zmluvy:
9. prihlásenie vozidla u príslušného Dopravného inšpektorátu policajného zboru v rozsahu: prihlásenie pri uvedení vozidla do prevádzky a jedno odhlásenie po ukončení OL vrátane zabezpečovania všetkých formalít pri zmene EČV,
10. diaľničná známka pre územie Slovenskej republiky na celé obdobie nájmu,
11. poistenie vozidla pre územie Slovenskej republiky a EÚ:

* povinné zmluvné poistenie (PZP): s krytím 5,0 mil. eur pri škodách na zdraví a usmrtení, a 1,0 mil. eur pri vecných škodách a ušlom zisku pri jednej škodovej udalosti,
* havarijné poistenie vozidla: spoluúčasť havarijného poistenia 10%, min. 331 eur,
* poistenie čelného skla bez spoluúčasti,
* GAP poistenie na účtovnú hodnotu vozidla,
* úrazové poistenie osôb prepravovaných motorovým vozidlom musí byť v rosahu krytia 33 193,92 eur na osobu v prípade smrti úrazom a pre prípad trvalých následkov úrazu, podľa ich rozsahu príslušným percentom zo sumy 33 193,92 eur,
* hlásenie poistných udalostí (PU): možnosť nahlásenie PU prenajímateľovi elektronicky prostredníctvom internetovej stránky prenajímateľa, formou e-mailu, aplikácie cez smartphone, alebo telefonicky zamestnancovi prenajímateľa,
  + komplexné zabezpečenie správy poistenia od nahlásenia poistnej udalosti až po uskutočnenie poistného plnenia;

1. údržba a servis:

- prenajímateľ sa zaväzuje po celú dobu trvania nájmu vo vlastnom mene a na vlastné náklady zabezpečiť údržbu a servis vozidla v rozsahu platných právnych predpisov, garančných prehliadok, záručných a pozáručných povinných prehliadok predpísaných výrobcom vozidla podľa servisného plánu, výmeny opotrebených náhradných dielov a náhodných porúch spôsobených prevádzkou vozidla, TK a EK s výnimkou poškodení spôsobených preukázateľne treťou stranou alebo neodborným zaobchádzaním;

- prenajímateľ sa zaväzuje zabezpečiť počas platnosti dohody a čiastkových zmlúv dostupnosť servisných stredísk do 30 km od umiestnenia vozidiel nájomcom (pokrytie minimálne 90%), v prípade že to nie je technicky možné, zaväzuje sa zabezpečiť pick-up servis vozidla;

Zoznam pracovísk nájomcu, v ktorých budú počas platnosti dohody umiestňované vozidlá, prenajaté na základe čiastkových zmlúv, s uvedením počtu vozidiel, je uvedený v v Prílohe č. 2 dohody – Rozmiestnenie vozidiel;

1. pneuservisné služby:

* zabezpečenie potrebného počtu letných ako aj zimných pneumatík počas celej doby nájmu,
* sezónne uskladnenie vrátane vyváženia, skladovania, ošetrovania,
* zabezpečenie pneuservisných služieb,
* zabezpečenie výmeny ojazdených pneumatík za nové najneskôr pri dosiahnutí minimálnej hĺbky dezénu pre:
  1. letné pneumatiky od 2 mm
  2. zimné pneumatiky od 4 mm
* zabezpečenie bezplatného prevozu pneumatík medzi jednotlivými lokalitami v prípade presunu vozidla na základe požiadavky nájomcu,
* v prípade neopravitelného poškodenia pneumatiky a zjazdenia druhej pneumatiky na tej istej osi vozidla pod 6 mm, dodanie oboch pneumatík bezplatne, ak nie je splnená podmienka zjazdenia druhej pneumatiky pod 6 mm dodanie len poškodenej pneumatiky, a to bezplatne raz ročne;

1. cestná asistencia:

* 24 hodinový “hot line info servis” prostredníctvom pevných a mobilných telefónnych liniek zamestnancov technického oddelenia prenajímateľa počas celej doby platnosti dohody s pokrytím v Slovenskej republike a v Európe; súčasťou služby je aj cestná asistencia v prípade nehody alebo poruchy vozidla, pričom prenajímateľ sa zaväzuje poskytnúť:
* neobmedzený počet asistenčných zásahov,
* zahrnuté všetky riziká vrátane chyby vodiča,
* opravy na mieste,
* náhradné vozidlo bezodplatne minimálne na čas potrebný pre návrat domov, resp. dokunčenia služobnej cesty (min. 5 dní);

1. GPS monitoring vozidiel: HW/SW na monitorovanie vozidiel nájomcu (GPS monitoring a elektronická kniha jázd); prenajímateľ zabezpečí po celú dobu platnosti dohody a príslušných čiastkových zmlúv aplikáciu s nasledovnými minimálnymi funkcionalitami:

* GPS lokátor pre každé dodané vozidlo s možnosťou zberu a zasielania dát o pohybe vozidla a prevádzkových parametrov,
* zobrazenie aktuálnej polohy vozidla v režime online na interaktívnej mape, vrátane histórie pohybu vozidla,
* informácie o vozidle k dispozícii kedykoľvek online cez poskytnutý prístup pre vybraných zamestnancov nájomcu,
* možnosť nastavenia rôznych úrovní oprávnení pre prístup vybraným zamestnancom lokálnym administrátorom nájomcu,
* možnosť vytvorenia skupín vozidiel tak, aby mohli byť priradené vedúcemu zamestnancovi, ku kontrole zvereného vozového parku,
* vytváranie nákladových stredísk,
* vytváranie knihy jázd vozidiel s možnosťou schvaľovania nadriadeným/povereným zamestnancom na mesačnej báze,
* možnosť elektronicky prenášať údaje o čerpaní do knihy jázd z dátových viet dodávateľov PHM,
* kompatibilita s čítačkou RFID kariet MiFare (čip 4 Byte UID) na načítanie hexadecimálneho čísla s možnosťou zvukovej alebo svetelnej signalizácie priloženia karty (rozlíšenie akceptácie karty) pre identifikáciu vodiča využívajúceho vozidlo,
* pre vybraných zamestnancov, určených nájomcom, možnosť aktualizácie čísiel RFID kariet a importu zamestnancov (txt/csv/xls) do systému,
* pre vybraných zamestnancov, určených nájomcom, možnosť opravy súkromnej/služobnej jazdy,
* prepínač súkromnej/služobnej jazdy do všetkých vozidiel,
* možnosť aktivovať a ukončiť jazdu otočením kľúča zapaľovania s prihliadnutím na štart/stop funkciu (aby predchádzajúca jazda nebola ukončená začiatkom novej jazdy alebo prerušená štart/stop funkciou),
* rozlišovanie kilometrov v meste, mimo mesta,
* prístup k údajom cez webový prehliadač (šifrovaný kanál, port 443) alebo SW inštalovaný na koncovej pracovnej stanici nájomcu lokálnym administrátorom nájomcu s možnosťou konektivity na server prenajímateľa (aktualizácia údajov),
* hodnotenie štýlu jazdy vodičov (preťaženie pri prechádzaní zákrut, prudkom zrýchľovaní, prudkom brzdení),
* načítavanie údajov z riadiacej jednotky vozidla o stave paliva, najazdených kilometrov, apod.,
* interface prepojenia s interným dochádzkovým systémom (iCard) pre automatizáciu spracovania služobných ciest;

1. náhradné vozidlo: v prípade nepojazdnosti vozidla sa prenajímateľ zaväzuje zabezpečiť bezplatne náhradné vozidlo tej istej kategórie alebo o triedu nižšie ako je nepojazdné vozidlo, a to v prípade:

* technickej poruchy do 24 hodín po dobu piatich (5) dní,
* poistnej udalosti od prvého dňa počas celej doby trvania opravy do odovzdania vozidla nájomcovi,
* plánovaného servisu, trvajúceho viac ako 48 hodín, do doby odovzdania vozidla nájomcovi;

1. riešienie poistných udalostí:

* - v prípade vzniku poistnej udalosti sa prenajímateľ zaväzuje zabezpečiť všetky administratívne úkony v rozsahu požiadavky nájomcu, hlavne odovzdať informácie o vzniku a priebehu poistnej udalosti v požadovanom čase, pričom nájomca sa zaväzuje poskytnúť prenajímateľovi pri riešení poistných udalostí nevyhnutnú súčinnosť;
* prenajímateľ znáša v plnom rozsahu prípadné nelikvidné položky vylúčené poisťovňou z plnenia;

1. Fleet management: prenajímateľ zabezpečí nájomcovi prístup do online fleetmanagement softvéru na správu prenajatých vozidiel, ktorý musí spĺňať minimálne požiadavky:

* reporting poistných udalostí (prehlaď, počet, škodovosť, ai.),
* prihlásenie na základe pridelených práv pre jednotlivých zamestnancov,
* servisné zásahy a náklady – dátumu vykonania, EČV, rozsah, cena, stav km,
* rozpis jednotlivých servisných zásahov zatriedených podľa EČV vozidiel,
* informácie o výškach mesačných splátok jednotlivých vozidiel položkovito,
* obstarávacia cena vozidla,
* zoznam servisných stredísk a partnerov zabezpečujúcich služby,
* možnosť zasielania reportov na e-mail určených zamestnancov nájomcu;

1. PHM, správa kariet:

Nájomca je oprávnený počas platnosti dohody sa rozhodnúť, či bude alebo nebude využívať palivové karty, spravované prenajímateľom, na tankovanie PHM, podľa svojich aktuálnych potrieb. V prípade, že nájomca využije túto službu prenajímateľa, cena tankovaných PHM nebude zahrnutá v cene splátky za služby, ktoré sú predmetom čiastkovej zmluvy.

1. Prenajímateľ je oprávnený rozšíriť rozsah ním poskytovaných alebo zabezpečovaných služieb v čiastkovej zmluve najskôr jeden rok od nadobudnutia účinnosti čiastkovej zmluvy za predpokladu, že výška splátky nájomcu po rozšírení rozsahu prenajímateľom poskytovaných alebo zabezpečovaných služieb neprekročí výšku splátky za služby, ktoré sú predmetom čiastkovej zmluvy.
2. V prípade ukončenia výroby modelu niektorého vozidla, ktoré prenajímateľ ponúkol nájomcovi ako verejnému obstarávateľovi vo svojej ponuke, počas platnosti dohody, sa prenajímateľ zaväzuje ponúknuť nájomcovi alternatívne vozidlo, ktoré bude najlepšie spĺňať technické parametre a vlastnosti uvedené v prílohe č. 1 tejto dohody, a ktoré v plnom rozsahu nahradí pôvodné vozidlo.
3. Všetky vozidlá, dodané nájomcovi do užívania, musia byť spôsobilé na premávku na pozemných komunikáciách a musia obsahovať povinnú výbavu v súlade so všeobecne záväznými právnymi predpismi.
4. V prípade požiadavky nájomcu sa prenajímateľ zaväzuje bezodplatne sprostredkovať pre nájomcu aukciu predaja existujúceho vozového parku nájomcu z využitím svojej siete výkupcov a technických prostriedkov, na základe podkladov od nájomcu a podľa dohody zmluvných strán.
5. V prípade predčasného ukončenia čiastkovej zmluvy bude toto ukončenie realizované bez sankcií a účtované na báze reálnych nákladov podľa jednotlivých položiek fakturácie, na základe parametrov odsúhlasených zmluvnými stranami z nasledujúcich dôvodov:

* na žiadosť nájomcu,
* na základe totálnej škody alebo odcudzenia vozidla.

1. V prípade riadneho ukončenia čiastkovej zmluvy bude nájomcovi fakturovaný tzv. „profitshareing“ z koncového zúčtovania rizikových položiek (údržba, pneumatiky a predaj vozidla) čiastkovej zmluvy pre všetky ukončené vozidlá v pomere 50:50, a to na základe parametrov, definovaných prenajímateľom a písomne odsúhlasených osobou, oprávnenou rokovať vo veciach dohody za nájomcu.
2. Pri riadnom ukončení čiastkovej zmluvy bude zároveň pre každé vozidlo určený voľný limit nájazdu kilometrov 7%. V rozmedzí limitu sa pri riadnom ukončení čiastkových zmlúv nebude uplatňovať postup podľa čl. III bod 10 dohody za nadlimitné kilometre.
3. Čiastkové zmluvy budú počas platnosti rámcovej dohody uzatvárané na dobu určitú, podľa potrieb nájomcu. Zánik dohody počas doby platnosti čiastkovej zmluvy nemá vplyv na platnosť a účinnosť čiastkových zmlúv, pričom platí ustanovenie čl. IX bod 6 dohody. Účastníci dohody, ako budúce zmluvné strany čiastkovej zmluvy výslovne vyhlasujú, že ich vzájomné práva a povinnosti sa budú aj po zániku tejto dohody naďalej spravovať jej ustanoveniami.

**Čl. V**

**Objednávanie, dodanie, odovzdanie a prevzatie vozidla**

1. Prenajímateľ sa zaväzuje kúpiť vozidlo, ktoré bude predmetom čiastkovej zmluvy, na základe objednávky nájomcu, doručenej prenajímateľovi elektronickou formou na e-mailovú adresu osoby oprávnenej rokovať vo veciach dohody za prenajímateľa, uvedenú v čl. I tejto dohody, v ktorej bude nájomcom uvedená špecifikácia požadovaného vozidla, resp. vozidiel, požadovaný čas a miesto dodania vozidla. Na základe zadaných požiadaviek nájomcu v objednávke sa prenajímateľ zaväzuje nájomcu bez zbytočného odkladu informovať o predpokladanom termíne dodania vozidla.
2. Presný termín a miesto dodania (ak nebude stanovené inak, bude miestom dodania adresa dodávateľa, respektíve predajcu vozidla) vozidla je prenajímateľ povinný oznámiť nájomcovi minimálne tri pracovné dni vopred.
3. Prenajímateľ je povinný odovzdať nájomcovi vozidlo najneskôr do 5 mesiacov odo dňa doručenia objednávky nájomcu. V prípade omeškania s dodaním vozidla je prenajímateľ povinný zabezpečiť nájomcovi v požadovanom termíne dodania náhradné vozidlo rovnakej kategórie, v cene nie vyššej ako je mesačný nájom objednaného vozidla, a to až do doby dodania objednaného vozidla, pričom platí ustanovenie bodu 8 tohto článku dohody.
4. O odovzdaní a prevzatí vozidla (vrátane náhradného vozidla podľa bodu 3 tohto článku dohody) vyhotoví prenajímateľ písomný Protokol o odovzdaní a prevzatí vozidla (ďalej len “protokol”). Protokol podpíšu prenajímateľ aj nájomca prostredníctvom svojich poverených zástupcov, oprávnených rokovať vo veciach technických, uvedených v čl. I tejto dohody. Podpísaním protokolu dochádza k odovzdaniu vozidla nájomcovi zo strany prenajímateľa a jeho prevzatiu zo strany nájomcu, pričom od tohto momentu nájomca nesie zodpovednosť za stratu, poškodenie alebo zničenie vozidla, ako aj zodpovednosť vyplývajúcu z prevádzky vozidla. Prenajímateľ i nájomca zodpovedajú za správnosť identifikačných údajov uvedených v protokole, najmä za uvedenie dátumu a hodiny prevzatia vozidla, za uvedenie čísla karosérie vozidla, čísla evidenčnej značky vozidla, prípadne iných skutočností, uvedených v protokole.
5. Súčasne s vozidlom budú nájomcovi odovzdané najmä nasledovné doklady: osvedčenie o evidencii vozidla, zelené karta, tabuľky s evidenčným číslom pripevneným na vozidle, návod na používanie vozidla, servisná knižka (ak je súčasťou), kľúč od vozidla (všetky originály), informácia o zabezpečení diaľničnej známky.
6. Podpísaním protokolu nájomca potvrdzuje prevzatie vozidla a vyjadruje svoj súhlas s tým, že vozidlo v plnom rozsahu zodpovedá podmienkam uvedeným v čiastkovej zmluve, a že bol riadne oboznámený so všetkými podmienkami a pravidlami používania vozidla, vrátane príslušného návodu výrobcu.
7. Bez zbytočného odkladu po protokolárnom odovzdaní a prevzatí vozidla sa účastníci dohody zaväzujú uzatvoriť čiastkovú zmluvu, ktorá nadobudne platnosť dňom podpisu oprávnenými zástupcami zmluvných strán a účinnosť dňom nasledujúcim po jej zverejnení v Centrálnom registri zmlúv podľa §47a zákona č. 40/1964 Zb. Občianskeho zákonníka v znení neskorších predpisov (ďalej len „Občiansky zákonník“), pričom povinnosť nájomcu uhrádzať prenajímateľovi nájomné vzniká dňom podpisu protokolu. Protokol bude tvoriť neoddeliteľnú prílohu čiastkovej zmluvy.
8. Zabezpečením alternatívneho vozidla v prípade omeškania dodávky požadovaného vozidla nie je dotknutý nárok nájomcu na náhradu škody v plnom rozsahu. Ak je toto omeškanie dlhšie než dva (2) mesiace po určenom dátume dodania vozidla, nájomca je oprávnený od čiastkovej zmluvy odstúpiť.
9. Nájomca sa zaväzuje užívať vozidlo v súlade s podmienkami, uvedenými v tejto dohode a čiastkovej zmluve.
10. Nájomca je oprávnený zveriť vozidlo do užívania svojim zamestnancom, členom štatutárneho orgánu nájomcu, alebo iným, nájomcom písomne určeným osobám.

**Čl. VI**

**Práva a povinnosti prenajímateľa**

1. Prenajímateľ sa zaväzuje predložiť nájomcovi na odsúhlasenie najneskôr do 5 pracovných dní po nadobudnutí účinnosti tejto dohody návrh Všeobecných obchodných podmienok prenajímateľa (ďalej len „VOP“). Z ustanovení VOP sa na túto dohodu a čiastkové zmluvy nebudú vzťahovať akékoľvek ustanovenia o platobných podmienkach, akýchkoľvek platbách, zmluvných pokutách, náhrade škody, náhrade nákladov, úrokoch z omeškania, výške nájomného, zvyšovaní nájomného, ukončení tejto dohody alebo čiastkovej zmluvy, odstupného alebo iného plnenia v súvislosti s ukončením tejto dohody alebo čiastkovej zmluvy. V prípade rozporu medzi ustanoveniami tejto dohody a čiastkových zmlúv s ustanoveniami VOP majú prednosť ustanovenia tejto dohody a čiastkových zmlúv. Ak prenajímateľ nepredloží nájomcovi VOP v lehote podľa predchádzajúcej vety je nájomca oprávnený túto dohodu vypovedať s okamžitou platnosťou. V prípade, že k vzájomnému odsúhlaseniu VOP účastníkmi dohody nedôjde ani do 60 kalendárnych dní odo dňa ich predloženia, je ktorýkoľvek z účastníkov dohody oprávnený dohodu vypovedať s okamžitou platnosťou.
2. Prenajímateľ je povinný zabezpečiť, aby vozidlo bolo nájomcovi odovzdané v stave spôsobilom na jeho prevádzku a užívanie.
3. Počas trvania čiastkovej zmluvy je prenajímateľ oprávnený kontrolovať stav a spôsob užívania vozidla, a to po predchádzajúcom písomnom upozornení nájomcu. Práva prenajímateľa, vyplývajúce z tohto bodu, nie je prenajímateľ oprávnený uplatňovať nad rámec bežných kontrol, zodpovedajúcich dohodnutému spôsobu používania vozidla.
4. Prenajímateľ sa zaväzuje predkladať nájomcovi 1x za 12 mesiacov škodový priebeh poistenia vozidiel. V prípade nepriaznivého škodového priebehu je prenajímateľ oprávnený navrhnúť nájomcovi úpravu výšky poistného. Úprava výšky poistného, a tým aj výšky mesačného nájomného, bude upravená formou písomného dodatku k čiastkovej zmluve.
5. Prenajímateľ má právo účtovať si nadmerné opotrebenie vozidla po ukončení nájmu a vrátení vozidla na základe odsúhlaseného procesu a špecifikácie nadmerného opotrebenia. Pre takéto skutočnosti bude bez zbytočného odkladu po nadobudnutí účinnosti tejto dohody účastníkmi dohody odsúhlasený Manuál nadmerného opotrebenia, akceptovaných poškodení a výpočtu amortizácie.
6. V prípade sankcií a pokút, uložených v dôsledku zavinenia vodiča nájomcu (pokuta za rýchlosť, parkovanie, a pod.) a doručených prenajímateľovi, je prenajímateľ povinný bezodkladne, najneskôr do 24 hodín, o tejto skutočnosti informovať nájomcu e-mailom alebo písomne. Prenajímateľ je v súlade s ustanoveniami príslušných všeobecne záväzných právnych predpisov povinný uloženú sankciu – pokutu uhradiť, pričom je oprávnený následne takto uhradenú pokutu refakturovať nájomcovi, vrátane spracovateľského poplatku v maximálnej výške 5,00 eur.

**Čl. VII**

**Práva a povinnosti nájomcu**

* 1. Nájomca je oprávnený užívať vozidlo výhradne v súlade s touto dohodou a čiastkovou zmluvou, príslušnými právnymi predpismi, s povahou, určením a vlastnosťami vozidla, s návodom na použitie vydaným výrobcom vozidla a dodržiavať všetky povinnosti stanovené všeobecne záväznými právnymi predpismi v súvislosti s prevádzkou vozidla, s výnimkou povinností, ktoré má podľa tejto zmluvy plniť prenajímateľ.
  2. Nájomca berie na vedomie, že v prípade vzniku akejkoľvek škody spôsobenej prevádzkou vozidla je považovaný za prevádzkovateľa vozidla v zmysle ustanovenia § 427 Občianskeho zákonníka.
  3. Nájomca je povinný zabezpečiť starostlivosť o vozidlo v rozsahu dohodnutom v rámcovej dohode a čiastkovej zmluve.
  4. Nájomca je povinný prenajímateľovi umožniť výkon kontroly stavu a spôsobu užívania vozidla v súlade s čl. VI bod 3 dohody.
  5. Nájomca je povinný používať iba pneumatiky predpísaného typu a rozmeru, stanoveného výrobcom vozidla.
  6. Nájomca je povinný znášať všetky náklady vzniknuté v dôsledku porušenia právnych predpisov, ktoré sa týkajú prevádzky a používania vozidla, a to vrátane pokút alebo iných dôsledkov priestupkových, správnych alebo súdnych konaní.
  7. Nájomca je povinný dbať, aby nedošlo k poistnej udalosti na vozidle a vykonať všetky potrebné opatrenia k jej odvráteniu alebo obmedziť výšku vzniknutej škody podľa svojich možností.
  8. V prípade vzniku poistnej udalosti sa nájomca zaväzuje vykonať všetky nevyhnutné úkony, ktoré sú predpokladom pre nahlásenie poistnej udalosti poisťovni prenajímateľom a pri riešení poistnej udalosti poskytovať prenajímateľovi všetku nevyhnutnú súčinnosť.

**Čl. VIII**

**Sankcie a náhrada škody**

1. V prípade omeškania prenajímateľa s plnením povinností podľa tejto dohody a čiastkovej zmluvy je nájomca oprávnený uplatniť voči prenajímateľovi zmluvnú pokutu vo výške 100 eur za každý deň omeškania prenajímateľa.
2. Nájomca má nárok na pomernú zľavu z dohodnutej výšky nájmu po dobu, po ktorú nemohol vozidlo preukázateľne riadne užívať z dôvodov na strane prenajímateľa ani mu nebolo zo strany prenajímateľa poskytnuté na túto dobu náhradné vozidlo rovnakých technických parametrov.
3. V prípade omeškania nájomcu s úhradou nájomného je prenajímateľ oprávnený požadovať zaplatenie úroku z omeškania vo výške podľa Obchodného zákonníka v platnom znení.
4. Uhradením uvedených sankcií nie je dotknuté právo zmluvných strán na náhradu škody. V prípade vzniku škody je ktorákoľvek zo zmluvných strán oprávnená nárokovať si jej náhradu v plnej výške.
5. Nájomca má právo na náhradu škody, preukázateľne vzniknutej nesplnením vlastnej daňovej povinnosti prenajímateľa, platiteľa DPH, v zmysle § 78 zákona o DPH, a následne uplatnením ručenia za daň voči nájomcovi v zmysle § 69b tohto zákona. Nájomca má zároveň právo uplatniť u prenajímateľa trovy konania, ktoré mu vzniknú v konaní s príslušným daňovým úradom podľa § 69b zákona o DPH.
6. Nájomca je oprávnený jednostranne započítať svoje pohľadávky voči prenajímateľovi, ktoré mu vznikli z dôvodu uplatnenia ručenia za daň voči nájomcovi v zmysle § 69b zákona o DPH, vrátane trov konania, ktoré mu vznikli v konaní s príslušným daňovým úradom a z dôvodu dlžného poistného na zdravotné poistenie.

**Čl. IX**

**Doba platnosti a ukončenie dohody**

1. Rámcová dohoda sa uzatvára na dobu určitú – 48 mesiacov odo dňa nadobudnutia jej účinnosti, resp. do doby vyčerpania finančného limitu, uvedeného v čl. III bod 2 dohody, podľa toho, ktorá zo skutočností nastane skôr.
2. Účastníci dohody sú oprávnení vypovedať dohodu kedykoľvek, a to aj bez uvedenia dôvodu. Výpovedná lehota je 3 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhému účastníkovi dohody, okrem výpovede v zmysle čl. VI bod 1 dohody, ktorej účinky nastanú okamžite, t. j. nasledujúci pracovný deň po doručení výpovede druhému účastníkovi dohody.
3. Odstúpiť od tejto dohody je možné okrem prípadov, uvedených v § 344 a nasl. Obchodného zákonníka aj v prípadoch, uvedených v tejto dohode.
4. Nájomca je zároveň oprávnený od dohody odstúpiť v prípade:
5. ak sa prenajímateľ stane dlžníkom poistného na zdravotné poistenie, ktoré je povinný v zmysle príslušných právnych predpisov platiť nájomcovi,
6. ak právnickej osobe prenajímateľa bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb v znení neskorších predpisov,
7. dňom právoplatného rozhodnutia registrujúceho orgánu o výmaze prenajímateľa podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“) z registra partnerov verejného sektora,
8. dňom právoplatného rozhodnutia registrujúceho orgánu o pokute podľa § 13 ods. 1 zákona o registri partnerov verejného sektora,
9. ak dôjde k výmazu partnera verejného sektora na návrh oprávnenej osoby počas trvania dohody,
10. ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
11. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora.
12. Odstúpenie je účinné dňom doručenia oznámenia o odstúpení druhému účastníkovi dohody.
13. Predčasné ukončenie tejto dohody nemá vplyv na platnosť a účinnosť čiastkových zmlúv, uzatvorených počas jej platnosti, s výnimkou odstúpenia nájomcu podľa bodu 3 a 4 tohto článku dohody, kedy sa ukončujú aj čiastkové zmluvy, alebo ak sa účastníci dohody nedohodnú inak.
14. V prípade predčasného ukončenia dohody aj na základe tejto dohody uzatvorených čiastkových zmlúv si účastníci dohody vysporiadajú všetky, a to aj finančné záväzky, prevzaté v súlade s touto dohodou a čiastkovými zmluvami, o čom bude vyhotovený písomný protokol.

**Čl. X**

**Osobitné ustanovenia**

1. Prenajímateľ je oprávnený plniť predmet dohody aj prostredníctvom subdodávateľov, ktorí musia spĺňať podmienky pre realizáciu predmetu dohody, týkajúce sa osobného postavenia v rozsahu, v akom bolo ich splnenie vyžadované od prenajímateľa a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. V prípade realizácie predmetu dohody prostredníctvom subdodávateľov zodpovedá prenajímateľ nájomcovi tak, ako keby realizoval predmet dohody sám. Nájomca je oprávnený od tejto dohody odstúpiť, ak zistí, že prenajímateľ zabezpečuje plnenie prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok nájomcu na náhradu škody z tohto dôvodu vzniknutej. Zoznam subdodávateľov je uvedený v prílohe č. 4 zmluvy.
2. V prípade, že niektorý zo subdodávateľov nie je v okamihu podpísania tejto dohody známy a vstúpi do procesu v priebehu realizácie predmetu dohody resp. sa zmení niektorý zo subdodávateľov počas realizácie predmetu dohody, musí byť tento subdodávateľ odsúhlasený účastníkmi dohody formou písomného dodatku k tejto dohode. O vstupe alebo zmene subdodávateľa je prenajímateľ povinný bezodkladne informovať nájomcu – najneskôr do 7 kalendárnych dní pred účinnosťou zmeny, pričom súčasťou oznámenia musí byť aj čestné vyhlásenie, že subdodávateľ, ktorého sa zmena týka, spĺňa podmienky pre realizáciu predmetu dohody ustanovené zákonom o verejnom obstarávaní. Ak prenajímateľ tento záväzok nedodrží, považuje sa to za závažné porušenie zmluvných podmienok a prenajímateľ je povinný zaplatiť nájomcovi zmluvnú pokutu vo výške 20 % z celkovej ceny vrátane DPH podľa čl. III bod 2 tejto dohody.
3. V prípade, že nie je splnená povinnosť podľa § 11 ods. 2 zákona o registri partnerov verejného sektora alebo ak je partner verejného sektora v omeškaní so splnením povinnosti podľa § 10 ods. 2 tretej vety citovaného zákona, nie je nájomca v omeškaní, ak z tohto dôvodu neplní, čo mu ukladá dohoda.
4. V prípade, že nájomca nevyužije právo odstúpiť od zmluvy, v zmysle § 15 ods. 1 zákona o registri partnerov verejného sektora, má právo na zaplatenie zmluvnej pokuty zo strany prenajímateľa vo výške 20 % z celkovej ceny vrátane DPH podľa čl. III bod 3 tejto dohody.
5. Prenajímateľ nie je oprávnený postúpiť akékoľvek práva a pohľadávky vyplývajúce z tejto dohody alebo akejkoľvek čiastkovej zmluvy uzavretej podľa tejto dohody na tretie osoby bez predchádzajúceho písomného súhlasu nájomcu. Právny úkon, ktorým budú práva a pohľadávky postúpené v rozpore s týmto bodom, bude neplatný.
6. Účastníci dohody sa dohodli, že písomnosti podľa tejto dohody sa doručujú osobne, poštou alebo e-mailom. Písomnosti doručované poštou sa doručujú na adresu sídla účastníkov dohody, uvedenú v čl. I zmluvy. Každý z účastníkov dohody je povinný písomne informovať druhého účastníka dohody o akejkoľvek zmene adresy, e-mailu, alebo kontaktných údajov. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa o nej adresát nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na niektorú z emailových adries druhého účastníka dohody, uvedených v čl. I zmluvy.
7. Na doručovanie písomností týkajúcich sa vzniku, zmeny, zániku dohody, alebo akéhokoľvek porušenia dohody, sa nepoužije e-mail.
8. Písomnosti a komunikácia medzi účastníkmi dohody, týkajúca sa tejto dohody, bude prebiehať v slovenskom jazyku, vrátane vystavovania účtovných dokladov a ich príloh.

**Čl. XI**

**Osobitné protikorupčné ustanovenia**

1. Účastníci dohody sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto dohody, ktoré by spôsobilo, že by účastníci dohody alebo osoby ovládané účastníkmi dohody porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Účastníci dohody sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhého účastníka dohody, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhého účastníka dohody žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto dohody.
3. Účastníci dohody sa zaväzujú bezodkladne informovať druhého účastníka dohody, pokiaľ si budú vedomí alebo budú mať konkrétne podozrenie na korupciu pri dojednávaní, uzatváraní alebo pri plnení tejto dohody.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto dohody je poskytnutý účastníkovi dohody alebo zástupcovi účastníka dohody v rozpore s týmto článkom dohody, môže účastník dohody od tejto dohody odstúpiť.

**Čl. XII**

**Záverečné ustanovenia**

1. Rozhodným právom pre túto dohodu je slovenský právny poriadok. Právne vzťahy, výslovne touto dohodou neupravené, sa spravujú príslušnými ustanoveniami Obchodného zákonníka a súvisiacich všeobecne záväzných platných právnych predpisov.
2. Meniť alebo dopĺňať túto dohodu je možné len na základe dohody obidvoch účastníkov vo forme písomného dodatku k dohode, podpísaného obidvomi účastníkmi dohody.
3. Dohoda je vyhotovená v štyroch rovnopisoch s platnosťou originálu, z ktorých prenajímateľ obdrží jedno a nájomca tri vyhotovenia.
4. Zástupcovia účastníkov dohody vyhlasujú, že sú spôsobilí k právnym úkonom v mene účastníkov dohody podľa osobitných predpisov, podmienkam dohody porozumeli a pristupujú k nim slobodne a vážne bez pocitu tiesne alebo inak nevýhodných podmienok.
5. Účastníci dohody sa dohodli, že akékoľvek spory a nároky, vyplývajúce z tejto dohody alebo s ňou súvisiace, sa budú riešiť predovšetkým rokovaním a dohodou účastníkov v dobrej viere a s dobrým úmyslom. V prípade, že sa týmto spôsobom nepodarí účastníkom dosiahnuť dohodu, obrátia sa s návrhom na vyriešenie na príslušný súd.
6. Táto dohoda nadobúda platnosť dňom jej podpisu oprávnenými zástupcami obidvoch účastníkov a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
7. Neoddeliteľnou súčasťou tejto dohody sú prílohy:

Príloha č. 1 Technická špecifikácia,

Príloha č. 2 Rozmiestnenie vozidiel,

Príloha č. 3 Cenová špecifikácia ***(doplní prenajímateľ)***,

Príloha č. 4 Zoznam subdodávateľov.

Za nájomcu: Za prenajímateľa:

V Bratislave, dňa............... V ................., dňa..............

............................................... .............................................

Ing. Richard Strapko

predseda predstavenstva

Všeobecná zdravotná poisťovňa, a.s.

...............................................

Ing. Ľubomír Kováčik

člen predstavenstva

Všeobecná zdravotná poisťovňa, a.s.

Príloha č. 4

**Zoznam subdodávateľov**

Obchodné meno: .......................................

Adresa sídla: ..............................................

I. \*Zabezpečenie predmetu zákazky „**Operatívny leasing motorových vozidiel“**, vyhlásenej podľa zákona o verejnom obstarávaní, vo veci ktorej je uzatvorená **Rámcová dohoda,** budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto dohody, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu dohody nebudeme plniť prostredníctvom subdodávateľov.

.............................

V ..........................., dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.